钦定古今图书集成/明伦汇编/氏族典/第270卷 > 王𬞟
## 钦定古今图书集成/明伦汇编/氏族典/第270卷 > 王𬞟

按《万姓统谱》：𬞟字信伯，福清人，程门高第也。寓居平
江，资禀清粹，充养纯固，平居恂恂儒者，及语当世之
务，民俗利病，若习于从政者。绍兴间，守臣孙祐荐其
素行高洁，有忧时爱君之心。召对，赐进士出身，除秘
书省正字。尝为上言曰：“人心广大无垠，万善皆备，盛
德大业，由此而成，故欲传尧、舜、禹、汤文、武之道，扩充
是心焉耳。”上善之。官至左朝奉郎。